*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

 *PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-658/22

Sarajevo, 15.04.2022. godine

**Z A P I S N I K**

**15.IZVANREDNE SJEDNICE ZASTUPNIČKOGA DOMA PARLAMENTA FEDERACIJE BIH, održane 06.04.2022. godine**

Sjednica je počela u 14.28.

Sjednici je predsjedao predsjedatelj Mirsad Zaimović.

Predsjedatelj Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Zeid Mujić, Sabina Ćudić, Ahmed Džubur i Samer Rešidat.

Odata je počast svim ubijenim građanima Grada Sarajeva i onih koji su poginuli u agresiji na Bosnu i Hercegovinu.

 Grupa zastupnika predložila je zaključak. S 58 glasova za, bez glasova protiv i 12 suzdržanih glasova, usvojen je sljedeći:

Z A K LJ U Č A K

Kojim se formira privremeno Povjerenstvo Zastupničkoga doma Parlamenta FBiH s zadatkom da ispita i istraži sve okolnosti oko dodjela subvenicija/poticaja za poljoprivredu Federalnog ministarstva poljoprivrede, vodoprivrede i šumarstva u posljednjih pet godina i o tome sačini izvješće i dostavi ga Parlamentu Federcije BiH.

S 83 glasa za, bez glasova protiv i bez suzdržanih glasova, usvojen je sljedeći:

D N E V N I R E D

1. Prijedlog Zakona o izmjenama i dopunama Zakona o pravima branitelja i članova njihovih obitelji- skraćeni postupak,
2. Prijedlog Zakona o izmjenama i dopunama Zakona o pravima razvojačenih branitelja i članova njihovih obitelji – skraćeni postupak,
3. Prijedlog Zakona o izmjenama i dopunama Zakona o posebnim pravima dobitnika ratnih priznanja i odličja i članova njihovih obitelji – skraćeni postupak,
4. Prijedlog zakona o izmjenama i dopuni Zakona o prijevremenom povoljnijem umirovljenju branitelja domovinskog rata – skraćeni postupak, predlagatelj: Zijat Mušić.
5. **Prijedlog Zakona o izmjenama i dopunama Zakona o pravima branitelja i članova njihovih obitelji**- skraćeni postupak,

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radan tijela i dostavila izvješća.

Ispred Vlade FBiH dodatno obrazloženje dao je Mirza Terzo.

Ispred Odbora za braniteljsku i invalidsku zaštitu obrazlagao je Dževad Adžem.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenom postupku, a što je s 79 glasova za, bez glasova protiv i s dva suzdržana glasa usvojeno.

U raspravi su sudjelovali: Alma Kratina, Elma Đogić, Hamdija Abdić, Zijat Mušić, Dževad Adžem i Safer Demirović.

S 80 glasova za, bez glasova protiv i bez suzdržanih glasova, usvojen je Prijedlog Zakona o izmjenama i dopunama Zakona o pravima branitelja i članova njihovih obitelji.

1. **Prijedlog Zakona o izmjenama i dopunama Zakona o pravima razvoječenih branitelja i članova njihovih obitelji** – skraćeni postupak,

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Ispred Vlade FBiH dodatno obrazloženje dao je Mirza Terzo.

 Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se izjasne hoće li će se razmatrati po skraćenom postupku, a što je s 77 glasova za, bez glasova protiv i s jedan suzdržani glas usvojeno.

Na Prijedlog zakona jedan amandman podnio je Dževad Adžem, koji nije podnesen u roku predviđenim Poslovnikom.

Amandman Mustafe Hrvića Vlada FBiH je prihvatila. Amandman: U članku 16. stavak (1) iza dijela teksta sahrane (dženaze) briše se dio teksta koji glasi :„u visni 1,5 najniže mirovine isplaćene u Federaciji BiH za mjesec prosinac prethodne godine prema podacima Federalnog zavoda za mirovinsko i invalidsko osiguranje“ i umjesto tog dijela teksta dodaje se tekst: „ u visini prosječne neto plaće zaposlenih u Federaciji iz prethodne godine“, a nakon zareza na kraju novog teksta nastavlja se postojeći tekst stavka (1).

U raspravi su sudjelovali: Irfan Čengić, Adnan Efendić, Jasmina Zubić, Zijat Mušić, Sanela Prašović Gadžo, Mustafa Hrvić, Hamdija Abdić, te ispred Vlade FBiH Mirza Terzo.

S 77 glasova za, bez glasova protiv i jednim suzdržanim glasom, usvojen je Prijedlog Zakona o izmjenama i dopunama Zakona o pravima razvojačenih branitelja i članova njihovih obitelji.

Zastupnik Zijat Mušić predložio je zaključak. S 74 glasa za, bez glasova protiv i pet auzdržanih glasova, usvojen je sljedeći:

Z A K LJ U Č A K

Nalaže se Vladi FBiH da inicira prema kantonima koji nisu prilagodili Zakon o dopunskim pravima branitelja a prema kojem se uvodi egzistencijalna naknada za branitelje mlađe od 57 godina da iste čim prije prilagode i omoguće jednaka prava na razin cijele Federacije BiH.

1. **Prijedlog Zakona o izmjenama i dopunama Zakona o posebnim pravima dobitnika ratnih priznanja i odličja i članova njihovih obitelji** – skraćeni postupak

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Ispred Vlade FBiH dodatno obrazloženje dao je Mirza Terzo.

 Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju dhoćea li će se razmatrati po skraćenom postupku, a što je s 75 glasova za, bez glasova protiv i s dva suzdržana glasa usvojeno.

Klub zastupnika Narod i pravda predožio je jedan amandman.

U raspravi su sudjelovali: Goran Akšamija, Zijat Mušić, Senad Mašetić, ispred Udruge Zlatnih Ljiljana Aljo Bošnjaković i Mirza Terzo.

Amandman Kluba zastupnika Narod i pravda koji se odnosi na članak 5.stavak 2., temeljem pojedinačnog očitovanja nije usvojen (44 glasa za, jedan glas protiv i 41 suzdržani glas).

S 76 glasova za, bez glasova protiv i bez suzdržanih glasova usvojen je Prijedlog Zakona o izmjenama i dopunama Zakona o posebnim pravima dobitnika ratnih priznanja i odličja i članova njihovih obitelji.

1. **Prijedlog Zakona o izmjenama i dopuni Zakona o prijevermenom povoljnijem umirovljenju branitelja domovinskog rata** – skraćeni postupak, predlagatelj: Zijat Mušić.

Prijedlog Zakona utvrdio je zastupnik Zijat Mušić.

Prijedlog Zakona razmatrala su mjerodavna radna tijela i dostavila izvješća.

Zijat Mušić dao je dodatno obrazloženje.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se izjasne hoće li će se razmatrati po skraćenome postupku, a što je s 70 glasova za, bez glasova protiv i s tri suzdržana glasa usvojeno.

Zijat Mušić podnio je amandman koji je postao sastavni dio Prijedloga Zakona. Amandman: U Prijedlogu ovog Zakona članak 1. se briše.

S 73 glasa za, bez glasova protiv i jednim suzdržanim glasom, usvojen je Prijedlog zakona o izmjenama i dopuni Zakona o prijevermenom povoljnijem umirovljenju branitelja domovinskog rata.

Predsjedatelj je zaključio rad 15. izvanredne sjednice u 16.05.

Transkript i prijepis transkripta sjednice čine sastavni dio Zapisnika.

 TAJNIK PREDSJEDATELJ

 ZASTUPNIČKOGA DOMA ZASTUPNIČKOGA DOMA

 PARLAMENTA FEDERACIJE BIH PARLAMENTA FEDERACIJE BIH

 Ivan Miličević Mirsad Zaimović